د افغانی سرې میاشتې له لوری د پکتیکا ولایت مرکز ښرنه کې ۱۰۰ کورنیو سره د غیر خوراکی توکو مرسته ترسره شوه نن پنج شنبه د روان ۱۴۴۵ کال د محرم میاشتې ۱۶ نیټه د پکتیکا ولایت مرکز ښرنه کې ۱۰۰ بېوزله او اړمنو کورنیو سره د غیر خوراکی توکو مرسته ترسره شوه. د افغانی سرې میاشتې ټولنې د سوېل لویدیځ مرکزی زون رئیس ښاغلی نورالحق «یوسفی» په هدایت د پکتیکا ولایتی څانګې رئیس ښاغلی مولوی عارف الله «حامد» او څانګې یو شمیر کارمندانو له لوری ۱۰۰ ثبت شوو کورنیو سره مرسته ترسره شوه. یادو ۱۰۰ کورنیو کې ۵۰ کورنیو هرې کورنۍ ته یودانه توشکه، یو کمپل ، یو دانه کولر، یو د آشپزی سیټ ، ۳ بستې مختلف النوع البسه، ۹ دانې بالښتونه ، یو د فوټبال توپ. او ۵۰ کورنیو هرې کورنۍ ته ۹ دانې بالښتونه، ۱ توشکه ۲۲ ډېر اړمنو ته دوه دوه توشکې، یو فوټبال توپ، ۲ د آشپزی سیټونه ۴ کورنیو ته ۳ سیټ، ۳ جوړې مختلف النوعه البسه ووېشل شوه. یاد ثبت شوی کورنی چې دوه ورځې مخکې د پکتیکا سرې میاشتې د BDRT ټیمونو لخوا سروې شوی وو. ګټه اخیستونکو هم د یادې مرستې څخه د خوښی ترڅنګ راتلونکی کې د نورو مرستو غوښتنه لرله.